Document ID: /roh_data/filtered/fineweb-2-filterrobots_roh.jsonl.gz/3030

Polizia da fiug
La damonda alla polizia da fiug ei d'inoltrar ensemen cun la damonda da baghegiar agl uffeci da baghegiar communal.
Per la construcziun da baghetgs novs sco era per l'engrondaziun - resp. sanaziun cumplexas - basegna ei ina lubientscha dalla polizia da fiug.
Ulteriuramein basegna ei ina lubientscha dalla polizia da fiug per las suandontas lavurs:
- Construcziun ni remplazzament da scaldaments centrals
- Construcziun ni remplazzament da tancs d'ieli
- Construcziun ni remplazzament da pegnas scalegl, cheminées etc.
- Construcziun ni remplazzament d'indrezs e deposits da gas
- Construcziun ni sanaziun da tgamins
- Construcziun ni remplazzament da cuschinas
- Construcziun da novas ventilaziuns e remplazzament da ventilaziuns existentas
- Sanaziuns internas d'edifecis e stabiliments d'alloschament (hotels, pensiuns, ustrias etc.)
- Sanaziuns internas d'edifecis e stabiliments da menaschis da mistregn e commerci
Quella gliesta ei exemplara. En cass da damondas dat igl uffeci per la polizia da fiug (tel. 081 936 06 00; mail feuerpolizei@) bugen sclariment a Vus. Il formular per la damonda da baghegiar anfleis Vus gvg.gr.chcheu ni el spurtegl virtual (sut Downloads).
Controllas periodicas
La polizia da fiug ei obligada da controllar periodicamein tuts edifecis e stabiliments che stattan a disposiziu per diever public. Ulteriuramein controllescha ella periodicamein garaschas sur 150m2 surfatscha e tuts edifecis che vegnan utilisai per magasinar materials inflammabels. Plinavon tut edifecis da habitar cun scaldaments da lenna, scaldaments d'ieli da gas etc.